**Sunetul păcii**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acest sunet mă face,

Cu aiurirea lui [ce] sara împle,

Să mă trezesc în solitara-mi pace,

Să mă văd singur, peste oameni, pus.

Căci în al zilei vuiet eu mă văd

Amestecat cu ei... amestecându-mi

A mele pasiuni cu-a lor dorințe.

Sunetul păcii mă trezi... Mă simt

Întreg, întreg si linistit si blând,

Deasupra omenimei... izolat...

Așa se simte-un înțelept în secoli

De întuneric... și așa un rege

Între o turmă de sclavi înșelați...

Așa un sfânt în adunări de lotri;

Neatins, neatingând și solitar...

(1872-1873)